S-1394/2020

Dómur

Mál þetta, sem dómtekið var 11. september sl., er höfðað af lögreglustjóranum á höfuðborgarsvæðinu með ákæru útgefinni 26. maí 2020 á hendur E-kvk-þgf H-kvk-þgf Ó-kvk-þgf, kt. 0000000000, [...]:

,,fyrir eftirgreind hegningar og umferðarlagabrot:

I.

Umferðarlagabrot, með því að hafa:

1. Miðvikudaginn 3. október 2018 í Reykjavík ekið bifreiðinni [...] svipt ökurétti um Skeifuna, rétt við Hagkaup, uns lögregla stöðvaði aksturinn. Mál 007201868477

2. Fimmtudaginn 17. janúar í Garðabæ ekið bifreiðinni [...] svipt ökurétti og undir áhrifum áfengis (í blóði mældist vínandi 3,92 ‰) um Reykjanesbraut og áleiðis að Ásbrú 23 þar sem hún stöðvaði aksturinn og lögreglan hafði afskipti af henni. Mál 007201887685

3. Laugardaginn 30. mars 2019 í Reykjavík ekið bifreiðinni [...] svipt ökurétti og undir áhrifum áfengis (í blóði mældist vínandi 2,65 ‰) um Þjóðhildarstíg og utan í bifreiðina [...] og áfram áleiðis uns hún lagði í bifreiðastæði við KFC skammt frá þar sem lögregla hafði afskipti af henni. Mál 007201918703

4. Miðvikudaginn 5. júní 2019 í Reykjavík ekið bifreiðinni [...] svipt ökurétti og undir áhrifum áfengis (í blóði mældist vínandi 3,47 ‰) um Vesturlandsveg og áleiðis eftir Álafossvegi þar sem lögregla stöðvaði aksturinn og sinnti ekki fyrirmælum lögreglu um að stíga úr bifreiðinni heldur ók aftur af stað og sinnti ekki fyrirmælum lögreglu um að stöðva bifreiðina heldur ók áfram eftir Álafossvegi, Helgafellsvegi, Ásavegi, Þingvallavegi og aftur inn á Vesturlandsveg uns lögregla náði að stöðva hana á hringtorginu við Esjumela. Mál 007201934647

5. Sunnudaginn 27. október 2019 í Mosfellsbæ ekið bifreiðinni [...] svipt ökurétti og undir áhrifum áfengis (í blóði mældist vínandi 3,93‰) um Úlfarsfellsveg og á bifreiðina [...] og þar sem lögregla hafði afskipti af henni. Mál 007201967543

6. Sunnudaginn 16. febrúar 2020 í Mosfellsbæ ekið bifreiðinni [...] svipt ökurétti og undir áhrifum áfengis (í blóði mældist vínandi 3,87 ‰) um Reykjaveg þar sem hún stöðvaði bifreiðina og lögregla hafði afskipti af henni. Mál 00720207788

Teljast brot í öllum liðum varða við 1. mgr. 58. gr auk þess sem brot í 2., 3., 4., 5. og 6. lið teljast varða við 1. mgr., sbr. 3. mgr., 49. gr., allt sbr. 94. gr. og 95. gr. umferðarlaga nr. 77/2019 og auk þess varðar brot í 4. lið við 19. gr., sbr. 44. gr., lögreglulaga nr. 90/1996.

II.

Hegningarlagabrot:

7. Brot gegn valdstjórninni með því að hafa sunnudaginn 27. október 2019 á lögreglustöðinni við Hverfisgötu í Reykjavík hrækt í andlit lögreglumanns nr. [...] er var þar við skyldustörf að færa ákærðu í fangaklefa.Mál 007201967543

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærða verði dæmd til refsingar, til greiðslu alls sakarkostnaðar og sviptingar ökuréttar, sbr. 99. gr. og 101. gr. umferðarlaga.“

Undir rekstri málsins féll ákæruvaldið frá ákærulið I.3. En ákærða hefur skýlaust játað þau brot sem henni eru gefin að sök í öðrum ákæruliðum.

Farið var með málið samkvæmt 164. gr. laga nr. 88/2008 um meðferð sakamála. Ákærða hefur játað sakargiftir og var málið tekið til dóms án frekari sönnunarfærslu eftir að sakarflytjendum hafði verið gefinn kostur á að tjá sig um lagaatriði og ákvörðun viðurlaga.

Ákærða krefst vægustu refsingar sem lög frekast heimila og þá krefst hún málsvarnalauna fyrir verjanda sinn.

Ákærða hefur samkvæmt framlögðu sakavottorði dags. 22. maí 2020 fjórum sinnum áður hlotið refsingu fyrir ölvunarakstur og akstur án ökuréttar. Árið 2013 gekkst hún undir 160.000 kr. sekt og sviptingu ökuréttar í 18 mánuði fyrir brot gegn 1. sbr. 3. mgr. 45. gr. umferðarlaga. Árið 2016 gekkst ákærða undir 200.000 kr. sekt fyrir brot gegn 1. sbr. 3. mgr. 45. gr. umferðarlaga og var svipt ökurétti í þrjú ár. Árið 2017 var ákærða dæmd í 30 daga fangelsi og svipt ökurétti ævilangt fyrir brot gegn 1. sbr. 2. mgr. 45. gr. og 1. mgr. 48. gr. umferðarlaga. Loks gekkst ákærða undir sátt á árinu 2018 til greiðslu á 100.000 kr. sekt fyrir brot gegn 1. mgr. 48. gr. umferðarlaga.

Nú verður ákærðu gerð refsing fyrir að hafa ekið fjórum sinnum undir áhrifum áfengis og í öllum tilvikum varða brotin við 3. mgr. 49. gr. umferðarlaga nr. 77/2019. Í nefndum tilvikum og einu til viðbótar var ákærða án ökuréttar. Þá verður ákærðu jafnframt gerð refsing fyrir brot gegn 1. mgr. 106. gr. almennra hegningarlaga nr. 19/1940. Refsing ákærðu verður ákveðin með vísan til 77. gr. almennra hegningarlaga nr. 19/1940. Með hliðsjón af sakaferli ákærðu og þeim brotum sem hún er nú sakfelld fyrir þykir refsing ákærðu hæfilega ákveðin fangelsi í átta mánuði. Þegar litið er til sakaferils ákærðu þykir ekki ástæða til að skilorðsbinda refsinguna að hluta til. Þá ber að svipta ákærðu ökurétti ævilangt frá birtingu dómsins að telja. Ákærða verður loks dæmd til að greiða 154.118 kr. í sakarkostnað auk málsvarnarlauna skipaðs verjanda hennar Þ-kk-ef Þ-kk-ef lögmanns sem þykja hæfilega ákveðin að meðtöldum virðisaukaskatti 344.100 kr.

I-kk-nf T-kk-nf héraðsdómari kveður upp dóm þennan.

Dómsorð:

Ákærða, E-kvk-nf H-kvk-nf Ó-kvk-nf, sæti fangelsi í átta mánuði. Ákærða er svipt ökurétti ævilangt frá birtingu dóms þessa að telja.

Ákærða greiði 154.118 kr. í sakarkostnað auk málsvarnarlauna skipaðs verjanda hennar Þ-kk-ef Þ-kk-ef lögmanns 344.100 kr. að meðtöldum virðisaukaskatti.

I-kk-nf T-kk-nf

Ákærða greiði 154.118 kr. í sakarkostnað auk málsvarnarlauna skipaðs verjanda hennar Þ-kk-ef Þ-kk-ef lögmanns 344.100 kr. að meðtöldum virðisaukaskatti.

I-kk-nf T-kk-nf